ส่วนที่ 1

ข้อมูลสรุป (Executive Summary)

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) (“บริษัทฯ”)
ก่อตั้งด้วยทุนจดทะเบียนเริ่มแรก 125 ล้านบาท เมื่อวันที่ 4 ธันวาคม 2532
เพื่อผลิตและส่งออกผลิตภัณฑ์สำเร็จรูปและอุปกรณ์ประเภทอีเล็คโทรนิคส์ (Electronics
Manufacturing Services: EMS) ณ วันที่ 31 ธันวาคม 2550 บริษัทฯ มีทุนจดทะเบียน
4,786,168,001 บาทและทุนชำระแล้ว 3,919,208,416 บาท และมีผู้ถือหุ้นใหญ่ คือ กลุ่ม
Kinpo, Far Eastern International Bank (Custodian ของ TDR) และกลุ่ม Compal
โดยกลุ่ม Kinpo ดำเนินการผลิตและจัดจำหน่าย Cable Modem, เครื่องคิดเลขอีเล็คโทรนิคส์,
Electronics organizer, Fax, GPS สำหรับ Far Eastern International Bank
เป็นผู้เก็บรักษาหุ้นอ้างอิงของ TDR (Custodian ของ TDR) ถือหุ้นอยู่ร้อยละ19.48
และสำหรับกลุ่ม Compal เป็นผู้ดำเนินการผลิตและจำหน่าย Notebook, จอมอนิเตอร์ และ PDA
ซึ่งทั้ง Kinpo Electronics. Inc. และ Compal Electronics, Inc.
เป็นบริษัทจดทะเบียนใน Taiwan Stock Exchange (TSE) โดยสัดส่วนการถือหุ้นเท่ากับร้อยละ
39.68 และร้อยละ 6.49 ตามลำดับ

บริษัทฯ ประกอบธุรกิจผลิต (Original Equipment Manufacturing-OEM)
ผลิตภัณฑ์อีเล็คโทรนิคส์ให้กับเจ้าของผลิตภัณฑ์ชั้นนำของโลกหลายบริษัท เช่น Hewlett Packard,
Panasonic, Olivetti, Western Digital, Motorola, Advance Digital
Broadcast และ Nikon เป็นต้น ผลิตภัณฑ์อีเล็คโทรนิคส์ที่บริษัทฯ ผลิต สามารถแบ่งออกได้เป็น 4
ประเภทหลัก ได้แก่

-   อุปกรณ์คอมพิวเตอร์ ได้แก่ เครื่องพิมพ์ชนิดพ่นหมึก เครื่องพิมพ์ multi-function
    เครื่องพิมพ์กระดาษต่อเนื่อง เครื่องพิมพ์รูปภาพ LCD TV เแผงวงจร PC สำหรับ hard
    disk แผงวงจร PC สำหรับ external hard disk drive และแผงวงจร PC
    สำหรับกล้องถ่ายรูปดิจิตอลเป็นต้น

-   อุปกรณ์โทรคมนาคม ได้แก่ เครื่องโทรศัพท์ไร้สาย โทรศัพท์มือถือ CDMA TDMA GSM และ
    USB phoneเครื่องรับส่งสัญญาณดาวเทียม หูฟังโทรศัพท์มือถือระบบไร้สาย (Bluetooth)
    เครื่องรับสัญญาณบอกตำแหน่งจากดาวเทียม เป็นต้น

-   อุปกรณ์สำนักงาน ได้แก่ เครื่องโทรสาร

-   อุปกรณ์ให้ความบันเทิงภายในบ้าน เช่น เครื่องเล่นและเครื่องบันทึกแบบพกพา (PMP) เป็นต้น

ณ วันที่ 31 ธันวาคม 2550 บริษัทฯ มีโรงงานทั้งหมด 9 โรงงาน โดยตั้งอยู่ในประเทศไทย 6
โรงงานซึ่งมีพนักงานทั้งสิ้น 5,949 คน และมีโรงงานตั้งอยู่ในประเทศสาธารณรัฐประชาชนจีน 3
โรงงาน ซึ่งมีพนักงานทั้งสิ้น 7,055 คน โรงงานของบริษัทฯ กระจายอยู่ใน 3 ทำเลที่ตั้ง
ซึ่งแต่ละทำเลที่ตั้งจะมีโรงงาน 3 โรงงานอยู่ภายในบริเวณเดียวกัน ดังนี้

-   ทำเลโรงงานที่ตั้งแห่งแรกในไทยมี 3
    โรงงานอยู่ภายในบริเวณเดียวกันซึ่งตั้งอยู่ที่อำเภอกระทุ่มแบน จังหวัดสมุทรสาคร

-   ทำเลโรงงานที่ตั้งแห่งที่สองในไทยมี 3
    โรงงานอยู่ภายในบริเวณเดียวกันซึ่งตั้งอยู่ที่อำเภอเขาย้อย จังหวัดเพชรบุรี

-   ทำเลโรงงานที่ตั้งอยู่ในประเทศสาธารณรัฐประชาชนจีนมี 3
    โรงงานอยู่ภายในบริเวณเดียวกันซึ่งตั้งอยู่ที่เมืองซูโจว มณฑลเจียงซู

บริษัทฯ ได้รับการส่งเสริมการลงทุนในกิจการประเภท 5.4, 5.5, 5.6 และ 5.7
อุตสาหกรรมการผลิต ผลิตภัณฑ์อีเล็คโทรนิคส์ และ ผลิตชิ้นส่วนหรืออุปกรณ์ที่ใช้กับผลิตภัณฑ์
อีเล็คโทรนิคส์ จากสำนักงานคณะกรรมการส่งเสริมการลงทุน (BOI)
ใช้สิทธิประโยชน์การส่งเสริมการลงทุนจากสำนักงาน จำนวน 8
โครงการแบ่งเป็นที่โรงงานสมุทรสาคร 4 โครงการ และโรงงานเพชรบุรี 4 โครงการ ดังนี้

  สมุทรสาคร

-   บัตรส่งเสริมเลขที่ 1629/2543 ซึ่งมีผลบังคับใช้ ตั้งแต่ 1 มิถุนายน 2544 ถึง 31 เมษายน
    2547

-   บัตรส่งเสริมเลขที่ 2024(4)/2547 ซึ่งมีผลบังคับใช้ ตั้งแต่ 6 ตุลาคม 2547 ถึง 5 ตุลาคม
    2550

-   บัตรส่งเสริมเลขที่ 2079(2)/2547 ซึ่งมีผลบังคับใช้ ตั้งแต่ 2 มกราคม 2548 ถึง 31
    ธันวาคม 2551

-   มติที่ 004126 ลงวันที่ 19 กุมภาพันธ์ 2550
    รอสำนักงานคณะกรรมการส่งเสริมการลงทุน(BOI ) ออกบัตรส่งเสริม

  เพชรบุรี

-   บัตรส่งเสริมเลขที่ 1573/2540 ซึ่งมีผลบังคับใช้ ตั้งแต่ 23 กรกฎาคม2541ถึง 22 กรกฎาคม
    2549

-   บัตรส่งเสริมเลขที่ 1206/2543ซึ่งมีผลบังคับใช้ ตั้งแต่ 31 มีนาคม 2543 ถึง 31 เมษายน
    2551

-   บัตรส่งเสริมเลขที่ 1161(2)/2549 ซึ่งมีผลบังคับใช้ ตั้งแต่ 23 กรกฎาคม2549 ถึง 22
    กรกฎาคม 2557

-   บัตรส่งเสริมเลขที่ 1992(2)/2550 ซึ่งมีผลบังคับใช้ ตั้งแต่ 24 ตุลาคม 2550 ถึง 23
    ตุลาคม 2558

  สิทธิดังกล่าวส่งผลให้กำไรสุทธิจากการดำเนินงานของบริษัทฯ
  ในช่วงเวลาดังกล่าวได้รับยกเว้นภาษีเงินได้

-   ผลการดำเนินงานในช่วงระยะเวลาที่ผ่านมาระหว่างปี 2548-2550 บริษัทฯ
    มีรายได้จากการจำหน่ายเท่ากับ 58,536 ล้านบาท 77,698 ล้านบาทและ 93,825 ล้านบาท
    ตามลำดับ โดยบริษัทฯ ใช้นโยบายในการรักษาระดับอัตรากำไรสุทธิให้อยู่ระหว่างอัตราร้อยละ
    3.0-5.0

-   บริษัทฯ มีการขายผ่านบริษัทใหญ่ คือกลุ่ม Kinpo ในระหว่างปี 2548-2550 เท่ากับ 4,666
    ล้านบาท 2,368 ล้านบาท และ3,305 บาท หรือเท่ากับ ร้อยละ 8 ร้อยละ 3 และร้อยละ 4
    ของยอดขายทั้งหมด โดยบริษัทฯ
    ยังคงพยายามนโยบายที่จะลดการพึ่งพาจากบริษัทแม่เอาไว้เช่นเดิม

-   ในระหว่างปี 2548-2550 บริษัทฯ มีอัตราผลตอบแทนผู้ถือหุ้น (ROE) ประมาณร้อยละ 18.93
    ร้อยละ 21.20 และร้อยละ 21.88 ตามลำดับ อัตราตอบแทนต่อสินทรัพย์รวม (ROA)
    ประมาณร้อยละ 6.75 ร้อยละ 8.16และ ร้อยละ7.44 ตามลำดับ

-   บริษัทฯ สามารถให้บริการลูกค้าได้อย่างครบวงจร อีกทั้งบริษัทฯ
    ได้ทำการผลิตผลิตภัณฑ์ที่ใช้เทคโนโลยีระดับสูง ได้แก่ เครื่องพิมพ์ Multi-function
    แผงวงจร PC ควบคุม Hard Disk (PCBA) โทรศัพท์เคลื่อนที่ระบบ CDMA ,TDMA
    และระบบ 2.5G, GPRS และพร้อมสำหรับการผลิตสินค้าประเภท Mass Product อื่นๆ ด้วย
    บริษัทฯ ได้จัดตั้งแผนกวิจัยและพัฒนาเพื่อออกแบบและพัฒนาผลิตภัณฑ์
    ปรับปรุงการผลิตให้มีประสิทธิภาพ (cost–efficiency)
    รวมทั้งพัฒนารูปแบบของผลิตภัณฑ์ให้มีต้นทุนที่ลดลงและมีคุณสมบัติสอดคล้องกับความต้องการของลูกค้ามากยิ่งขึ้น